Temeljem članka 33. Zakona o udrugama („Narodne novine“ 74/2014), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (,,Narodne novine" broj 26/15), članka 45. Statuta Općine Novo Virje ("Službeni glasnik Koprivničko-križevačke županije" broj 6/13. i 3/18) i članka 16. Pravilnika o financiranju programa i projekata od interesa za opće dobro koje provode udruge na području Općine Novo Virje, KLASA: 007-01/16-01/01, URBROJ: 2137/22-16-1 od 16. veljače 2016. općinski načelnik Općine Novo Virje objavljuje

Javni natječaj za financiranje provedbe programa/projekata udruga civilnog društva
 na području Općine Novo Virje u 2019. godini

I. 
U Proračunu Općine Novo Virje za 2019. godinu osigurana su sredstva za financijsku potporu programa  namijenjenih zadovoljavanju programa ili projekata koje provode udruge civilnog društva na području Općine Novo Virje za 2019. godinu. Predviđeni iznos ukupnih sredstava koji je na raspolaganju u proračunu Općine Novo Virje za sufinanciranje programa  u  2019. godini, odnosno iznos koji će se temeljem ovog Javnog natječaja moći dodijeliti udrugama, društvima i drugim neprofitnim organizacijama za provedbu programa javnih potreba  je 29.000,00 kuna. Javni natječaj će provesti Jedinstveni upravni odjel Općine Novo Virje.

II. 
Na ovaj Javni natječaj se mogu javiti sve udruge čiji su ciljevi i djelatnost usmjereni ka zadovoljenju javnih potreba stanovnika Općine Novo Virje na području kulture, socijalnih potreba, poljoprivrede i drugih područja, a kojima temeljna svrha nije stjecanje dobiti. Udruge koje se javljaju na ovaj javni poziv moraju biti upisane u Registar udruga,  moraju posjedovati RNO broj iz Registra neprofitnih organizacija, dostaviti dokaz o tome da su uskladile svoje statute s odredbama Zakona o udrugama, odnosno da su Uredu državne uprave podnijele zahtjev za promjenu podataka u Registru udruga i moraju ispunjavati sve druge uvjete propisane pozivom odnosno Uputama za prijavitelje (ukoliko je primjenjivo).

III. 
Najmanji iznos financijskih sredstava koji se može prijaviti i ugovoriti po pojedinom programu/projektu je 500,00 kuna, a najveći iznos po programu je 20.000,00 kuna. 

IV.
Svaka udruga može prijaviti i ugovoriti više programa/projekata u okviru ovog natječaja, na razdoblje provedbe do 12 mjeseci u periodu od 1. 1. 2019. do 31. 12.2019. godine. Prijave se podnose na posebnim obrascima:
1. Opisni obrazac za programe i projekte (Obrazac 3.1.)
2. Obrazac Proračuna programa i projekata  (Obrazac 3.2.) Kao prilog obrascu proračuna dostavljaju se dokumenti na osnovu kojih je isti utvrđen (ponude, izjave suradnika o cijeni koštanja njihovih usluga, procjene troškova i sl.)
3. Obrazac 3.4. – Izjava o nepostojanju dvostrukog financiranja,
4. Obrazac 3.6.. – Izjava o urednom ispunjavanju obveza iz prethodnog razdoblja.

Uz gore navedene obrasce, prijavitelji su obvezni dostavi i sljedeću dokumentaciju:


1. Preslika Rješenja iz Registra udruga Republike Hrvatske

2. Ukoliko udruga nije ishodovala novo Rješenje Ureda državne uprave u Koprivničko-križevačkoj županiji, a uredno je predala zahtjev za upis promjena u Registru, potrebno je dostaviti dokaz o podnošenju zahtjeva (ako je primjenjivo)
3. Uvjerenje o nekažnjavanju odgovorne osobe udruge u izvorniku ili preslici, s tim da uvjerenje ne smije biti starije od šest mjeseci dana od dana objave natječaja,(iznimno prema Uputi)(ako je primjenjivo)
4. [bookmark: page8]Potvrdu nadležne porezne uprave o nepostojanju duga prema državnom proračunu u izvorniku ili preslici, ne stariju od 30 dana od dana objave natječaja,(iznimno prema Uputi)(ako je primjenjivo)
5. Popis članova udruge 
 
V. 
S korisnicima kojima će biti odobrena financijska sredstva, Općina će sklopiti Ugovor o sufinanciranju programa.


VI. 
Rok za podnošenje prijava, neovisno kojim putem se one dostavljaju (poštom ili osobno) u Općinu Novo Virje istječe 6. ožujka 2019. u 15,00 sati. Postupak provjere formalnih uvjeta i ocjenjivanja programa izvršit će za to osnovana povjerenstva koje imenuje načelnik. 


VII. 
Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.


VIII. 
Prijave na propisanim obrascima koji su zajedno s Uputama zar prijavitelje dostupni na web stranicama Općine Novo Virje (www.novo-virje.hr) šalju se poštom ili neposredno predaju pisarnici Općine Novo Virje, na sljedeću adresu:

Općina Novo Virje, Trg Vladimira Jagarinca 5, 48 355 Novo Virje
[bookmark: _GoBack],,Javni natječaj za financiranje provedbe programa udruga civilnog društva na području Općine Novo Virje za 2019. godinu - ne otvaraj"

IX. 
Sve informacije vezane za ovaj natječaj kao i potrebni obrasci mogu se dobiti u Općini Novo Virje i na tel. 048/810-089.
 
KLASA: 007-01/19-01/04
URBROJ: 2137/22-19-1
Novo Virje, 31. siječnja 2019.

OPĆINSKI NAČELNIK:
Branko Mesarov, dr. vet. med.                  
 

 

 

